अब तक
मेरा भाई सौरॉन से लड़ते हुए मरा।
अब उसका दायित्व मेरा है।
इस निशान का होना ही यह साबित करता है कि सौरॉन बच निकला था।
प्रश्न यह है, कि कहाँ?
शैतान मर गया है।
तो दिल ये क्यों नहीं मानता?
इन शूरवीरों को सागर के पार यात्रा पर ले जाया जाएगा,
वालिनोर की अमर भूमि तक।
तुम एक भगोड़ी हो, है न?
अपना फर्ज निभाने मुझे मध्य-धरती लौटना है।
ये तुम्हारे राजा का निशान है?
हमारा कोई राजा नहीं है।
तुम जो दिखते हो वो हो नहीं।
तुम्हारे लोगों का कोई राजा नहीं है, क्योंकि वह तुम ही हो।
मेरे साथ मध्य-धरती चलो।
और हम मिलकर दोनों प्रजातियों को बचा लेंगे।
ध्यान रहे। तुम्हें जिसकी तलाश है, मैं वो मसीहा नहीं।
तुम्हें मैं याद हूँ?
नहीं।
मॉरगौथ की हार के बाद, मैंने सौरॉन को मारा।
तुम पर यकीन नहीं है।
वह मेरी ज़िम्मेदारी लगता है।
-सभी को वही समझती हो। -नहीं।
वह कहीं भी गिर सकता था, पर वह यहाँ गिरा।
यह अजनबी कोई इंसान या एल्फ़ नहीं है...
यह कुछ और ही है।
पीछे हटो!
हम इसी तरह इसकी मदद करेंगे।
यह चाहता है कि हम तारों को ढूँढ़ने में इसकी मदद करें।
-तुम कहाँ जा रही हो? -अपने दोस्त की मदद करने।
तुम इस पूरी, बड़ी सी दुनिया में मेरी सबसे अच्छी दोस्त हो।
तुम्हें अभी तक कुछ और याद आया?
अभी और याद आएगा। लेकिन बाकी को जानने के लिए, मुझे रन जाना होगा।
यह तो रोमांच जैसा लगता है।
एल्डार की रोशनी लुप्त हो रही है।
हमारे सभी प्रयासों के बावजूद, हमारा पतन केवल तेज़ ही हुआ है।
अगर एल्फ़ अभी मध्य-धरती का साथ छोड़ देंगे, सब ख़त्म हो जाएगा,
केवल हमारी प्रजाति ही नहीं, बल्कि सभी प्रजातियाँ।
हम एक नई किस्म की ताक़त को गढ़ने के कगार पर हैं।
जो शरीर तक सीमित नहीं, उससे परे है।
अचानक, तुम दोनों में बड़ी यारी हो गई।
जो भी छोटी-मोटी मदद कर सकता हूँ, वही कर रहा हूँ।
दक्षिणभूमि का कोई राजा नहीं है।
वह वंश आगे न बढ़ पाया।
मुझे अपना नाम बताओ।
मेरे कई नाम रह चुके हैं।
सौरॉन तुम्हारे कारण ज़िंदा है!
गैलाड्रिएल, हालब्रांड कहाँ है?
वह चला गया। और मुझे नहीं लगता कि वह लौटकर आएगा।
अगर कभी आए भी तो, हममें से कोई भी उससे संपर्क न रखे।
उस नदी के किनारे क्या हुआ था?
हमेशा, एक हार के बाद...
बुराई एक नया रूप लेती है और फिर से बढ़ती है।
मॉरगौथ मर चुका है।
हमें अकेला और कलंकित छोड़कर।
पर आज, एक नए युग का आरंभ होगा।
मेरे नेतृत्व में।
तुम्हारा नया मालिक।
सौरॉन।
फ़ोरोडवैथ द्वितीय युग का उदय
और एक नए युग के साथ, मैं एक नई सोच लेकर आया हूँ।
बिना किसी शर्त की जीत का रास्ता।
क्योंकि मैं एक नई तरह की शक्ति की खोज में हूँ।
जो शरीर तक सीमित ना हो, उससे परे भी हो।
अनदेखी दुनिया की शक्ति।
जिससे हम मध्य-धरती के सभी लोगों को हमारी इच्छा का दास बनाएँगे।
बहुत से ऑर्क मारे जाएँगे।
लेकिन उस अराजकता से, हम एक नई और उत्तम व्यवस्था को रूप देंगे।
अब लोग हमें मध्य-धरती को तबाह करने वाले राक्षस घोषित करके हमें मारेंगे नहीं,
बल्कि हमें मसीहा मानकर हमारी पूजा करेंगे मध्य-धरती का मसीहा मानकर।
जिन्होंने आख़िरकार उसके लोगों को एक किया, और उन सब पर शासन किया!
सौरॉन झूठ बोल रहा है!
संदेह करके ख़तरा मोल ले रहे हो।
जाने की कोई जगह नहीं है। वलार कभी तुम्हें माफ़ नहीं करेगा।
एल्फ़ कभी तुम्हें नहीं अपनाएँगे।
इंसान...
इंसान तुम्हें हमेशा भय और घृणा की ही दृष्टि से देखेंगे।
एक भ्रष्ट और अधम जाति, जो केवल शिकार और संहार की पात्र है।
मैं तुम्हारा इकलौता भविष्य हूँ, और मेरा रास्ता तुम्हारा इकलौता रास्ता है!
तुममें से कौन मुझे ललकारने की हिम्मत करेगा?
सब स्वामी सौरॉन की जयजयकार करो!
अँधेरे के नए स्वामी।
अदार की जय हो!
मेरे बच्चो... तुम आज़ाद हो।
अदार की जय हो!
उस तरफ़ मौत इंतज़ार कर रही है, दोस्त।
फिर तो वही मेरा रास्ता है।
ऑर्क्स की एक सेना इंसानों पर हमला करने आई है।
हम भाग्यशाली थे।
भाग्यशाली तो वे होंगे जो पहले मारे गए।
मैं जानता हूँ तुमने दुख झेला है।
तुम्हारी आँखों में झलक रहा है।
एक और जीवन तुम्हारी प्रतीक्षा कर रहा है।
तुम्हें बस उसकी ओर मुड़ना होगा।
वह कुलचिह्न।
वह क्या है?
राजाओं का प्रतीक, जो बहुत पहले मर चुके हैं।
-आपका परिवार? -नहीं।
मेरा परिवार उनका सेवक था।
तो इसे क्यों पहन रखा है?
यह याद दिलाने के लिए कि हमारा भाग्य कभी निश्चित नहीं होता,
कि किस्मत बदल सकती है, सबसे शक्तिशाली लोगों के लिए भी।
एक निराशाजनक याद।
या आशाजनक।
एक निश्चित रास्ता बिखर सकता है,
पर वैकल्पिक रास्ता भी होता है।
अक्सर, वह किसी बेहतर जगह की ओर ले जाता है।
किसी अच्छी जगह।
कहते हैं कि समंदर के पार ऐसी जगहें हैं, जहाँ एक इंसान जा सकता है।
नयी राहें बना सकता है।
शायद दूसरा जीवन भी।
चाहो तो, हमारे साथ चलो।
या आगे बढ़ते रहो।
और मौत का पीछा करते रहे।
फ़ैसला तुम्हारा है, दोस्त।
-तुम ठीक तो हो? -नहीं।
फिर से बुरा सपना देखा?
क्या चीज़ परेशान कर रही है?
मैंने बुरे काम किए हैं।
हम सबने ऐसे काम किए हैं जिन्हें हम स्वीकारना नहीं चाहते।
मेरे जितने बुरे काम नहीं।
पश्चाताप की राह पर चलो।
तुम इसलिए ज़िंदा हो क्योंकि तुमने अच्छाई चुनी है।
लेकिन कल का क्या?
तुम्हें उसे फिर से चुनना होगा।
और अगले दिन भी। और उसके अगले दिन भी।
जब तक कि यह तुम्हारी आदत न बन जाए।
किसी चीज़ को पकड़ लो।
बचाओ! मेरी मदद करो!
मेरी मदद करो!
यहाँ पर।
भाग्य की धाराएँ बह रही हैं।
तुम या तो डूबोगी, या बच जाओगी।
द लॉर्ड ऑफ़ द रिंग्स : द रिंग्स ऑफ़ पावर
एलरॉन्ड, रुक जाओ, उन्हें मेरे हवाले करो!
हम अपमान नहीं करना चाहते, सेनापति गैलाड्रिएल,
पर मंत्री एलरोंड का आदेश है कि आप हमारे साथ आएँ।
क्या यह सच है?
महाराज गिल-गलैड।
मंत्री एलरोंड के पास तीन अँगूठियाँ हैं।
रोशनी को बरकरार रख कर हमारे लोगों को बचाने का समाधान।
एक बार प्रश्न का उत्तर दे दो, फिर अँगूठियों की बात करेंगे।
एलरॉन्ड ने मुझे अभी बताया कि तुम्हारा साथी, हालब्रांड, वह नहीं है
जो होने का दावा कर रहा था।
फिर भी तुमने यह जानकारी उससे और कैलेब्रिम्बोर से छुपाई।
क्या यह सच है?
जी हाँ।
वह कौन है?
वह जो मैंने सोचा नहीं था।
जिसके कारण मैंने ऐसा किया।
तुम बिना मुद्दे पर आए इधर-उधर की बातें क्यों कर रही हो?
महाराज गिल-गलैड
मेरा विश्वास कीजिए कि मैं कभी जानबूझकर अपने लोगों को ख़तरे में नहीं डालूँगी।
तुम पर तब विश्वास करूँगा जब तुम्हारे आँखों में झूठ की झलक नहीं दिखाई देगी।
तो, यह इंसान कौन है?
वह कोई इंसान नहीं है।
वह इंसान होने का... ढोंग कर रहा है।
एक भोली सूरत की आड़ में अपने सच्चे स्वरूप को छिपाता हुआ।
वह सौरॉन है।
तुमसे इतनी बड़ी चूक?
उसकी असलियत नहीं जान पाईं?
उसने मुझसे छल किया। मेरे साथ छल हुआ था!
नहीं, गैलाड्रिएल, तुम अंधी थीं। अपने अभिमान में अंधी हो गई थीं।
तुम्हें किस कमज़ोरी ने अंधा किया?
ख़ामोश!
खाज़ाद-डुम में तुम्हारी विफलता के बाद क्या चारा बचा था?
तुम मेरी दोस्त थीं।
ख़ामोश!
मुझे वे अँगूठियाँ दिखाओ।
उन्हें मत छुइए, महाराज। उसने वे दूषित कर...
उसने उन्हें हाथ नहीं लगाया।
वह कई सप्ताह कैलेब्रिम्बोर के साथ था। हम उसका प्रभाव नहीं जानते।
जल्द ही, अंतिम स्वर्ण-पत्र गिर जाएगा,
और पूरे लिंडन को बताना मेरा दायित्व होगा कि यहाँ हमारा समय समाप्त हुआ
और एल्फ़ को इन तटों को हमेशा के लिए छोड़कर जाना होगा।
अब तुम बता रही हो कि हमारा सबसे धूर्त शत्रु फिर से सिर उठा रहा है।
अगर हम अभी चले गए, तो हम मध्य-धरती के जनसमूह को
एक नए अँधेरे के स्वामी के शासन में अत्याचार सहने के लिए छोड़ जाएँगे।
वे अँगूठियाँ केवल हमारी जाति की अंतिम आशा नहीं हैं,
पर शायद पूरी मध्य-धरती की अंतिम आशा हों।
यह एक ऐसा जोखिम है जो हमें उठाना होगा।
उन्हें मुझे सौंप दो।
महाराज गिल-गलैड...
सौरॉन ने अभी तक उस स्तर की शक्ति संचित नहीं की है।
ये अँगूठियाँ वह पाने का साधन हो सकती हैं।
इन्हें नष्ट कर देना चाहिए।
यह निर्णय तुम्हारे विशेषाधिकार से बहुत ऊपर है,
जिसे तुम हर क्षण आदेश न मानकर और भी संकट में डाल रहे हो।
अँगूठियाँ मुझे दो, एलरॉन्ड।
यह तुम्हारे राजा का आदेश है।
मैं यह फिर से नहीं दोहराऊँगा।
उनकी आज्ञा मानो।
तुम मुझसे ऐसा कह रही हो?
यही एकमात्र रास्ता है। उनकी आज्ञा मानो!
मैं नहीं मान सकता।
तुम जानती हो मैं वह नहीं मान सकता।
इसे हिरासत में ले लो!
एलरॉन्ड, नहीं!
उसे ढूँढ़ो। अँगूठियों को ढूँढ़ो।
जाओ!
मोर्डोर
जल्दी चलो! आगे बढ़ो!
अपने पैरों को जल्दी चलाओ, राजा साहब।
यह लो।
मोर्डोर में स्वागत है।
अच्छे से काम किया, तो भरपेट भोजन मिलेगा।
अच्छे से काम न किया, तो इसी मिट्टी में मिल जाओगे।
ए, लड़के, क्या तुम उरुक् के पितृदेव, अदार के प्रति निष्ठा की शपथ लेते हो?
अब यह दक्षिणभूमि नहीं रही!
मोर्डोर में, तुम या तो झुकोगे, या फिर मरोगे।
अच्छा, तुम। क्या तुम अदार के प्रति निष्ठा की शपथ लेते हो?
मैं यह वाला लूँगा!
दक्षिणभूमि के राजा ने आत्म-समर्पण किया है, पितृदेव।
यह कहता है कि समझौता करना चाहता है।
मेरी प्रजा को जाने दो।
वरना तुम्हारी प्रजा मारी जाएगी।
मेरी प्रजा ने इन राज्यों के इंसानों को हराया।
हमने उनकी मदद के लिए आने वाले एल्व्स को हराया।
हमने उनके समुद्र के पार से आए सहयोगियों, इंसानों को भी हराया।
अब डरने के लिए कोई नहीं बचा है।
एक बचा है।
गैलाड्रिएल की हार के बाद, उसने एक नया मित्र बनाया है।
एक प्राचीन तांत्रिक, एल्व्स को एक नया शस्त्र बनाने के निर्देश देने के लिए।
जिसके बारे में तुमने उसे बताया था।
शरीर पर विजय पाने वाली शक्ति।
तुम्हें ये शब्द याद हैं?
ऐसी शक्ति जो उसे एक बार फिर उसकी सेना में तुम्हारे बच्चों को
दास बनाने की अनुमति देगी।
मेरी प्रजा को मुक्त करो, तो बता दूँगा कि वह कहाँ मिलेगा।
ताकि तुम उसका विनाश कर सको और हम दोनों को उसकी शैतानियत से छुटकारा दिलाओ।
नहीं, महाराज।
अब तुम्हें इस तांत्रिक के बारे में वह सब बताना होगा जो तुम जानते हो।
वरना मैं तुम्हारी गर्दन काट दूँगा।
अगर मैं मर गया, तो मैं जो भी जानता हूँ वह मेरे साथ मिट्टी में मिल जाएगा।
तुम मुझे नहीं मार सकते।
कुछ समय बाद, तुम मौत की भीख माँगोगे।
महाराज।
उसने जो कहा, पितृदेव...
सौरॉन... वह कभी वापस नहीं आ सकता, है न?
नहीं।
सौरॉन मर चुका है।
घुटने टेको, कमीनो!
तुम्हारी आँखों में वही झलक है।
तुमने कल रात फिर से वह सपना देखा, है न?
अगर मुझे बता दो कि क्या देखते रहते हो, तो शायद मैं...
यह पहेली बुझाने में मदद कर सकूँ।
शायद वह इस बात का सुराग हो कि हमें क्या मिलेगा...
जब हम उन तारों तक पहुँचेंगे।
धूप का असर है। और कुछ नहीं।
नहीं। ऐसा नहीं हो सकता।
रत्न वृक्ष।
हम घूमकर वहीं आ गए हैं।
इस धरती पर कोई शैतानी साया होगा, जो हमें रास्ते से भ्रमित कर रहा है।
यह स्वीकार कर लो। हम भटक गए हैं।
मूर्ख भय से पोषित होते हैं, नोरी।
एक विवेकशील व्यक्ति धैर्य से पोषित होता है।
घोंघे ख़त्म होने के बाद से हमें कोई पोषण नहीं मिला।
यहाँ खाने को कुछ नहीं है।
नहीं।
चलो भी।
यह शायद थोड़े फल दे दे। कम से कम कोशिश तो कर सकते हो।
भूल गई जब आख़िरी बार मैंने ऐसी कोशिश की थी तो क्या हुआ था?
थोड़ा और दूर।
थोड़ा और दूर, नोरी।
अब ठीक है?
तुमने कर दिखाया। अब कई दिनों तक हमारा पेट भरता रहेगा।
उदास मत हो।
मैंने जादू से खाना हाज़िर करने को कहा और तुमने कर दिया।
किसी को चोट नहीं पहुँची।
मैंने नियंत्रण खो दिया।
तो तुम्हें नियंत्रण न खोना सीखना होगा।
सपने में, एक तरह की... शाखा है।
तारों के नीचे।
जब मैं उसके लिए हाथ बढ़ाता हूँ...
तो क्या? आगे क्या होता है?
कुछ चीज़ें बोलकर साझा न की जाएँ, तो ही बेहतर है।
सिवाय इसके, कि तुम बोल चुके हो।
तो अब चुप्पी साधना सही नहीं होगा, है न?
पर शायद, जादूगर हमेशा सही नहीं होते।
-गले में इसकी टाँगें लग रही हैं। -सबसे बढ़िया चीज़।
ये नाच रहे हैं।
पॉपी और मैं, हम कीड़ों के लिए गाने गाया करते थे
ताकि उनके पास नाचने के लिए संगीत हो जब वे...
ख़ैर।
एक हार्फुट को घर की याद आना जायज़ सी बात है।
मुझे पता था कि यह मुश्किल होगा। बस...
ख़ैर।
यह अलग तरह से मुश्किल है।
अजीब बात है कि जो पीछे छूट जाता है, वही सबसे भारी बोझ होता है।
मुझे भी अपने घर की याद आती है।
तुम्हें अपना घर याद भी नहीं है।
नहीं।
कभी-कभी, मुझे उसकी एक झलक दिख जाती है।
एक ऐसी भावना की लालसा जो न मुझे याद है, न उसे नाम दे सकता हूँ।
पर जानता हूँ कि वह सच है।
बस ढलते सूरज के पार।
कोई हमारा पीछा कर रहा है।
चलिए भी, महाराज।
राजा भी बिना भोजन के नहीं जी सकते।
दरवाज़ा क्यों नहीं खोलते?
बूढ़े वालड्रेग को सौरॉन के बारे में वह सब बताओ जो तुम जानते हो।
तुम्हें दर्द सहना अच्छा लगता होगा।
पितृदेव के मुझे रिहा करने के बाद, मैं तुम्हें जान से मार दूँगा।
अदार को तो याद भी नहीं कि तुम यहाँ हो।
लिंडन द ग्रे हैवेन्स
श्रेष्ठता।
श्रेष्ठता केवल वालिनोर में पाई जाती है।
शुक्रिया, उस्ताद किरदान।
तुम्हें अब छुपने की ज़रूरत नहीं है।
उस्ताद किरदान।
यूँ अकस्मात यहाँ आने के लिए क्षमा चाहूँगा,
पर मेरे पास और कोई विकल्प नहीं था।
आप हमारी जाति के सबसे अनुभवी और समझदार सदस्य हैं।
और एल्फ़ इस युग की सबसे बड़ी परीक्षा से गुज़र रहे हैं।
मुझे लगता है तुम अपने साथ कुछ लाए हो।
समुद्र से भी ज़्यादा शोर करने वाली चीज़।
तुम यहाँ क्या लेकर आए हो?
इसे सीधे लॉर्ड कैलेब्रिम्बोर को दिया जाना चाहिए।
उन्हें सूचित करना होगा
कि हालब्रांड ही सौरॉन है।
जल्दी जाओ,
और रास्ते में किसी अजनबी पर भरोसा मत करना।
जी, महाराज।
आपका धन्यवाद करना था। अँगूठियों को लेकर मुझ पर भरोसा करने के लिए।
तुम पर भरोसा?
एक बात साफ़ कर दूँ, सेनापति।
तुम और मैं केवल कुछ क्षण के लिए एक कारण से जुड़े हुए हैं,
क्योंकि तुम्हारी हरकतों ने कोई विकल्प नहीं छोड़ा।
तुम्हारे कारण, हमारा शत्रु जीवित है।
तुम्हारे कारण, हमें अँगूठियों का परीक्षण करना पड़ रहा है।
तुम्हें तो ज़ंजीरों से बाँधकर
पहाड़ी में छोड़ देने का आदेश देना चाहिए था।
तो ऐसा क्यों नहीं किया?
मैं इस पर विचार कर रहा हूँ।
मैं कसम खाती हूँ, महाराज गिल-गलैड,
मैं तब तक चैन की साँस नहीं लूँगी जब तक उसका विनाश करके सब ठीक न कर दूँ।
अगर मुझे संदेह होता तो तुम यहाँ खड़ी न होतीं।
महाराज गिल-गलैड, हमें अँगूठियाँ नहीं मिलीं।
हमने तट का चप्पा-चप्पा छान मारा, और फिर भी,
उसका कोई नामोनिशान नहीं है।
-शायद गिरने की वजह से... -नहीं।
एलरॉन्ड ज़िंदा है।
खोज का दायरा बढ़ाओ।
हर नाके पर पहरा लगाओ। वह भागने न पाए।
उसका उद्देश्य भागना नहीं है।
क्या मतलब?
उसने अँगूठियों को नष्ट करने की बात कही थी।
एलरॉन्ड किसी ऐसे के पास जाएगा जो विश्वसनीय हो।
कोई अनुभवी, समझदार...
जिनके मत का सब सम्मान करते हैं।
आप भी।
कोई ऐसा जो हवा का रुख बदल सकता है।
आप इनकी जाँच कर सकते हैं।
मैं कैलेब्रिम्बोर का काम देख चुका हूँ।
-उसका कौशल अद्वितीय है। -वह तो है।
मुझे याद है, वह एक दिन ऐसी शक्तिशाली वस्तुओं की रचना करने की बात करता था
जो उन पर दृष्टि डालने वाले का मन बदल दें।
जैसा कि तुमने बताया, यदि इन अँगूठियों ने
इतनी जल्दी एक एल्फ़ को दूसरे एल्फ़ के विरुद्ध कर दिया है...
तो इसका अर्थ है कि वह सफल रहा।
शायद कैलेब्रिम्बोर के हाथों ने वह प्रभाव नहीं डाला।
जो तुमने बताया, यदि वह सच है,
ये तीन अँगूठियाँ सौरॉन के स्पर्श के बिना बनाई गईं थीं।
शत्रु चतुर है।
ये अँगूठियाँ उसका षड्यंत्र हो सकती हैं।
एक बड़ी योजना का हिस्सा, जिसका परिणाम हम अभी भाँप नहीं सकते।
तुम मुझसे क्या चाहते हो?
इन अँगूठियों को नष्ट करना होगा।
ऐसा किया तो एल्फ़ के युग का अंत हो जाएगा।
हमें पूरी मध्य-धरती को उसकी नियति पर छोड़कर जाना होगा।
तुम्हें यह स्वीकार है?
अगर ऐसा न करने का मतलब है हमारे शत्रु के षड्यंत्र का शिकार बनना...
तो, हाँ।
तुम्हारे पिता को तुम पर गर्व होता।
बहुत पहले, एक जंग हुई थी।
जिसके हथियार स्वयं महाद्वीपों के ढाँचे थे।
आज भी, जिस स्थान पर हमारी खाड़ी समुद्र से मिलती है,
वहाँ के समुद्र तल में इतना गहरा निशान है,
कि उसका सिरा मानवे के अलावा किसी को नहीं पता।
अगर कोई इन अँगूठियों को उसकी गहराइयों में फेंक दे, तो वे...
पहले मुझे उससे बात करने दीजिए।
कृपा करें, महाराज गिल-गलैड।
मुझे मेरे मित्र को समझाने का एक अंतिम अवसर दे दीजिए?
उसे जल्दी समझाओ।
एलरॉन्ड?
तुम्हें अपनी इच्छा से मनाने आई हूँ।
अगर मैं असफल रही, तो महाराज तुम्हें जबरन निकाल देंगे।
मैं इस बीच बहुत हारी हूँ, दोस्त।
इस बार मुझे जीत जाने दो?
मुझे तुम पर भरोसा करना चाहिए था, जैसे तुमसे मुझ पर भरोसा करने को कहा था।
पर अगर हमने अब अँगूठियों पर भरोसा न किया, तो सब ख़त्म हो जाएगा।
तीन के साथ, संतुलन होता है।
तुम्हें याद नहीं है?
हमने यह रास्ता एक साथ चुना था।
-नहीं, तुमने यह मेरे लिए चुना था। -एलरॉन्ड...
किस भय से तुम इनके दूषित होने की
संभावना को मान नहीं पा रहे?
क्योंकि मेरा मन कहता है
कि वो तीन अँगूठियाँ उसके प्रभाव से मुक्त हैं।
पर क्या तुम मुक्त हो?
वालिनोर की रोशनी तुम्हारे इसी चेहरे पर चमकी थी, गैलाड्रिएल,
और तुमने मुँह फेर लिया था।
क्या अँधेरे से लड़ने के लिए या फिर वह अँधेरा तुम्हें पुकार रहा था?
तुम्हें दिख नहीं रहा? यह सब उसका षड्यंत्र हो सकता है।
मैंने वही किया जो मुझे सही लगा।
और यह समय ही बताएगा कि वह मूर्खता थी या बुद्धिमानी।
तुम्हारे पास कितना समय है?
किरदान कहाँ है?
तुमने वह किया जो तुम्हें करना चाहिए था।
मैंने भी वैसा ही किया।
एलरॉन्ड।
अँगूठियाँ कहाँ हैं?
पॉपी!
शहद वाले बिस्कुट।
ज़िंदगी में कभी इतनी ख़ुशी नहीं मिली।
घर पर सब कैसे हैं?
वैसे ही हैं।
तुम्हारी माँ ने मुझे तुम्हारे काम सौंपे,
बाबा बोले कि चाहूँ तो न करूँ।
तुम हमारे पीछे आई।
इतना मुश्किल नहीं था। तुम लोग ज़्यादा दूर नहीं गए थे।
हाँ, हम भटक गए हैं।
तो अब तुमने मान लिया।
अब और नहीं भटकोगे। यह देखो।
सैडॉक की पुरानी किताब पढ़ रही थी।
हार्फुट बहुत समय पहले इस रास्ते से गुज़रे होंगे।
यहाँ एक चेतावनी लिखी है,
"गाने के शब्द भूलना नहीं, वरना गोल-गोल घूमते रह जाओगे।"
गाना? कौन सा गाना?
अंदाज़ा लगाओ।
मुझे गाकर बुलाओ, मुझे गाकर बुलाओ, दूर देश की धरती
-चलने वाला गाना? -शायद इसमें दिशा बताई गई है।
हमारे लोग सालों से घूम रहे हैं।
शायद यह रास्ता उनके लिए अहम होगा।
मैं कहती हूँ, हम चढ़ जाते हैं।
"रत्न वृक्ष के पीछे... छूटती रोशन मीनार, अपनी ओर खींचें"
वहाँ।
"मुश्किलों को पारकर"
"काली रेत मेरा बिस्तर"
"मुट्ठी भी है ख़ाली अनजानी राहों पर"
रन की भूमि में स्वागत है।
चलो। किसका इंतज़ार कर रहे हो?
यह तो बस शुरुआत है।
तुम इसे ऐसे क्यों देख रहे हो?
कैसे?
जैसे कि यहाँ पहले आ चुके हो।
केवल सपनों में।
एक समय मैं तुम्हारी जगह पर था।
युगों पहले के आरंभिक समय में।
हममें से तेरह को मॉरगौथ के हाथ से आशीर्वाद पाने के लिए चुना गया था,
सत्ता के वादे के साथ।
एक नए जन्म का वादा।
मुझे एक अंधेरी और गुमनाम चोटी पर ले जाया गया।
वहाँ ज़ंजीरों से बाँधकर छोड़ दिया गया।
और न जाने कितने समय तक प्यासा और भूखा रहने के बाद...
मैंने वह देखा।
उसके सेवक का चेहरा।
सौरॉन का चेहरा।
और वह बेहद सुंदर था।
उसने मुझे अंगूरी शराब पेश की, रक्त चंद्रमा के जैसी लाल।
उसने मुझे अंगूरी शराब पेश की और उस अँधेरी और गुमनाम चोटी पर,
मैंने वह पी ली।
सारी पी ली।
तुम्हारी प्रजा को आज़ाद कर दिया है।
अब बताओ, सौरॉन के बारे में क्या जानते हो?
सौरॉन एक नए रूप में लौटकर आया है।
अब तक निश्चित नहीं पता है कि वह किस भेस में आया है।
तो फिर तुम मेरे किस काम के हो?
मेरे पास कुछ है जो तुम्हारे पास नहीं है।
एल्व्स का विश्वास।
मुझे आज़ाद कर दोगे,
तो मैं उनके पास जाकर उसे खोजूँगा,
ताकि तुम उसका विनाश करने के लिए अपनी सेना लेकर जा सको।
क्या तुम उरुक् के पितृदेव, अदार के प्रति निष्ठा की
शपथ लेते हो?
हाँ।
तो घुटने टेको।
अब, कसम खाओ।
-मैं शपथ लेता हूँ... -अपने सिर को मेरे पैरों पर रखकर।
मैं मोर्डोर के स्वामी की सेवा की शपथ लेता हूँ।
मेरे जीवन के अंत तक...
और उनके भी।
तुम क्या कर रहे हो? दूर हटो।
उसका पीछा करो। हर क़दम पर।
"मैं तुम्हें मार डालूँगा।"
मैंने सही कहा न, महाराज?
राजा की जय हो।
ओ एल्वन-प्रजाति!
हम बहुत समय इस तट पर वास कर चुके
और अब, एक ढलते शासन के बदले.
करनी होगी वालिनोर की यात्रा
ओ एल्वन-प्रजाति!
शीत ऋतु आ रही है
खाली और बिना पत्तों का दिन...
ओ एल्वन-प्रजाति!
पत्तियाँ नदी में गिर रही हैं
नदी बह रही है
एल्डार की रोशनी ढल गई है।
भट्ठी से बहुत दिनों तक निकले कोयले की तरह,
हमें अपने घर वापस लौटना होगा या एक न ख़त्म होने वाली रात में मिल जाना होगा।
इसलिए यह निर्णय लिया गया है कि,
मध्य-धरती पर हमारे दिन... समाप्त होते हैं।
श्रेष्ठता केवल वालिनोर में ही नहीं पाई जाती, महाराज गिल-गलैड।
वह यहाँ भी है।
कैलेब्रिम्बोर उसे मध्य-धरती में लेकर आया है।
नहीं!
गैलाड्रिएल।
नहीं।
नई भट्ठी तो बहुत अद्भुत है, प्रभु।
अद्भुत तो है।
आशा करो कि अँगूठियाँ काम कर गई हों, ताकि इसे उपयोग करने का अवसर मिले।
माफ़ कीजिए, महाराज, पर एक दूत अभी-अभी संदेश लेकर आया है।
लिंडन से कोई संदेश आया है?
इसके उलट, महाराज। वह दूत दक्षिणभूमि से आया है।
कहता है कि वह बातचीत करने आया है।
तो, महाराज? हम उसे प्रवेश की अनुमति दें?
मैंने पर्वतों को गिरते हुए देखा है।
नदियों को सूखते हुए देखा है।
और बादल। काले बादल। श्वेत मीनारों के ऊपर मंडराते हुए।
द लॉर्ड ऑफ़ द रिंग्स : द रिंग्स ऑफ़ पावर के इस सीज़न में
एक तूफ़ान आ रहा है।
ख़ुद को तैयार कर लो।
मुझे तुम्हारा इंतज़ार है।
किसी चीज़ ने उन्हें जगा दिया है।
नहीं। किसी इंसान ने।
कहा जा रहा है कि उसने अपने दुश्मनों को चकमा देने के लिए नया रूप धारण किया है।
-आप कौन हैं? -अन्नाटार।
वरदान का देवता।
सौरॉन अकेला है, बिना सेना या किसी सहयोगी के।
उसे सेना नहीं... अँगूठियाँ चाहिए।
सात अँगूठियाँ। सात बौने। और सबके अंदर छुपी, एक शक्ति।
तुमने एल्व्स को बचाया। इंसानों के लिए अँगूठियाँ बनाओ।
हम इंसानों को अँगूठियाँ नहीं दे सकते।
उनके दूषित होने का ख़तरा बहुत बड़ा है।
असली रचना के लिए बलिदान की ज़रूरत होती है।
उन अँगूठियों को पहनने का निर्णय लेकर,
तुम सब ने उसके भागीदार बनने का निर्णय लिया है।
अँगूठी उतारो।
मैं उसे हराऊँगा। किसी भी हाल में।
नहीं! सौरॉन यही चाहता है!
मैंने बाध्य महसूस किया। कुछ ख़ास करने के लिए।
शांत रहकर तूफ़ान का सामना करो।
क्या तुम मुझे यह जादू सिखा सकते हो?
अगर ख़ुद को उसके लायक साबित करो।
सौरॉन का पश्चिम में उदय होता है। पूरब में एक दुष्ट जादूगर का।
मध्य-धरती का हर जीव ख़तरे में है।
क्या तुम उनका सर्वनाश होने दोगे?
हम मिलकर इसे रोक सकते हैं।
-जो कारवां के साथ चले। -वो कभी अकेला न पड़े।
मुझे तुम्हारी कुल्हाड़ी चाहिए, दोस्त। इसी वक़्त।
कैलेब्रिम्बोर, तुम्हें और मुझे काम करना है।
संवाद अनुवादक श्रुति शुक्ला
रचनात्मक पर्यवेक्षक दिनेश शाकुल